<classify> Ushindi huo, unaifanya timu hiyo iliyomaliza ya pili msimu uliopita kufikisha pointi 32 baada ya kucheza mechi 12, ikizidiwa pointi moja na mabingwa watetezi, Yanga. Azam bado ina mechi moja kibindoni.Mabao ya Azam yaliwekwa kimiani na mshambuliaji wake raia wa Ivory Coast Kipre Tchetche na Shomari Kapombe. Tchetche alifunga bao la kuongoza katika dakika ya tisa ya mchezo akifunga kwa kichwa baada ya kumaliza mpira wa kona iliyochongwa na Himid Mao.Dakika ya 35 Kagera Sugar ilipata penalti iliyopigwa na nahodha wake Salum Kanoni lakini kipa Aishi Manula wa Azam alipangua mkwaju huo kwa mguu. Kapombe aliiongezea Azam bao la pili katika dakika ya 74 baada ya kuwahadaa mabeki wa Kagera Sugar kabla ya kuachia shuti lililojaa wavuni.Katika mechi nyingine ya ligi iliyochezwa kwenye uwanja wa CCM Kirumba Mwanza Toto imefungwa na African Sports bao 1-0. Kikosi cha Azam FC: Aishi Manula, Shomari Kapombe, Erasto Nyoni Abdallah Kheri, Serge Wawa, Kipre Bolou Ramadhani Singano, Racine Diouf, Salum Abubakar, Himid Mao, Kipre Tchetche, John BoccoFarid Mussa na Didier Kavumbangu.Kagera Sugar: Antony Agaton, Salum Kanon, Juma Jabu, Erick Kyaruzi, Shaban Ibrahim, Mbaraka Yusuph, Daud Jumanne, Martim Lupart, Ramadham Kiparamoto, Paul NgwaiAdam Kingwande.  <topic>: MICHEZO 